kardosdrur/scandi-wiki huggingface dataset:
EYOF mesterskabet i håndbold

Mesterskaberne afholdes af European National Olympic Committees. EYOF mesterskaberne i håndbold startede 1997.

Mesterskabet for mænd
{| class="wikitable"
! width="50px"|Turn.
! width="100px"|Værtsby
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="160px"|Bronze
! Danmarks plac.
|-
| align="center"|1997
| Lissabon
|  Danmark
|  Spanien
|  Portugal
| Nr. 1
|-
| align="center"|2001
| Murcia
|  Spanien
|  Slovenien
|  Serbien & Montenegro
| 
|-
| align="center"|2003
| Paris
|  Spanien
|  Rusland
|  Frankrig
| 
|-
| align="center"|2005
| Lugano
|  Rusland
|  Norge
|  Danmark
| Nr. 3
|-
| align="center"|2009
| Tampere
|  Frankrig
|  Danmark
|  Kroatien
| Nr. 2
|-
| align="center"|2011
| Trabzon
|  Danmark
|  Tyskland
|  Serbien
| Nr. 1
|-
| align="center"|2013
| Utrecht
|  Slovenien
|  Norge
|  Sverige
| Ikke kvalificeret.
|-
|}

Mesterskabet for damer
{| class="wikitable"
! width="50px"|Turn.
! width="100px"|Værtsby
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="160px"|Bronze
! Danmarks plac.
|-
| align="center"|1997
| Lissabon
|  Danmark
| 
| 
| Nr. 1
|-
| align="center"|1999
| Esbjerg
|  Danmark
|  Norge
|  Litauen
| Nr. 1
|-
| align="center"|2005
| Lugano
|  Rusland
|  Norge
|  Danmark
| Nr. 3
|-
| align="center"|2007
| Beograd
|  Rusland
|  Norge
|  Danmark
| Nr. 3
|-
| align="center"|2009
| Tampere
|  Rusland
|  Slovakiet
|  Danmark
| Nr. 3
|-
| align="center"|2011
| Trabzon
|  Rusland
|  Sverige
|  Danmark
| Nr. 3
|-
| align="center"|2013
| Utrecht
|  Danmark
|  Rusland
|  Tyskland
| Nr. 1
|-
|}

Kilder / eksterne henvisninger 

 Dansk Håndbold Forbund 
 Eurolympic Resultater 
 Lugano 2005 Resultat 
Lister relateret til sport
Håndboldturneringer
Swan Songs

Swan Songs er et debutalbum fra det amerikanske rapcore band Hollywood Undead.

Spor

Eksterne henvisninger 
 

Nu-metalalbum
Rockalbum fra USA
Rapalbum
Marcus Mørk

Marcus Mørk Kristiansen (født 20. oktober 1987 i Rønbjerg) er en dansk håndboldspiller, der spiller for Skanderborg Aarhus Håndbold siden sommeren 2018. Han har tidligere spillet for Viborg HK, Mors-Thy Håndbold og Aalborg Håndbold.

Privat danner Mørk par med Jane Schumacher, der til daglig spiller i Silkeborg-Voel KFUM.

Referencer

Eksterne henvisninger 
  

Personer fra Skive 
Håndboldspillere fra Danmark
Håndboldspillere fra HF Mors
Håndboldspillere fra Viborg HK
Håndboldspillere fra Mors-Thy Håndbold
Håndboldspillere fra Aalborg Håndbold
Undead (sang)

Undead er den første single udgivet af det amerikanske Rap-rock-band Hollywood Undead.

Eksterne henvisninger 
 

Metalsange
Sange fra 2008
Drosler

 
Drosler (Turdidae) er en stor familie af spurvefugle. Den omfatter 21 slægter med i alt 168 arter, der er udbredt over hele verden bortset fra Australien og de fjerneste dele af Polynesien. Arterne indenfor drosselfamilien er oftest skovfugle, der opholder sig på jorden. De såkaldte smådrosler (jordsangere) er taksonomisk flyttet til fluesnapperfamilien.

Drosselfamiliens arter har ti håndsvingfjer, hvoraf den første er meget kort, og der er som regel tolv halefjer. Næbbet er svagt bøjet nær spidsen, hvor der desuden findes et lille hak. Forsiden af fodens tarse er beklædt med en enkelt lang hornskinne, ikke en række af skæl.

Slægter 
Blandt de største af de 21 slægter i drosselfamilien er:
 Geokichla (21 arter, fx orangedrossel)
 Zoothera (18 arter, fx gulddrossel)
 Catharus (12 arter, fx olivenskovdrossel)
 Turdus (79 arter, fx solsort)

Billedgalleri

Kilder 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1961.
 Gill, F & D Donsker (Eds). 2015. IOC World Bird List (v 5.1). .
 Danske navne på alverdens FUGLE Arkiveret version fra juli 2013.

Eksterne henvisninger
Nordlyset

Nordlyset var et kortlivet tidsskrift udgivet af Steen Steensen Blicher og redaktør for Randers Avis J.M. Elmenhoff. 
Første udgave kom i 1827 og i alt udkom det 3 år. Tidsskrift udkom i 12 hæfter årligt. 
Nogle af Blichers vigtigste noveller udkom i Nordlyset: Præsten i Vejlbye, Hosekræmmeren, Røverstuen, Sildig Opvaagnen og Kjæltringeliv.

Henvisninger 

Tidsskrifter fra Danmark
Jacob Artist

Jacob Artist (født 17. oktober 1992) er en amerikansk skuespiller, sanger og danser. Han sluttede sig til rollebesætningen i tv-serien Glee i fjerde sæson som Jake Puckerman, halvbror til Noah "Puck" Puckerman.

Tidlige liv 
Jacob er søn af Darrell og Judith Artist, og blev født i Williamsville, New York. Hans far er afrikansk-amerikaner, hans mor er af polsk afstamning. Han har en lillesøster. 

Han voksede op med dans, og i slutningen af gymnasiet, blev han optaget på Juilliard til dans. Men han valgte at forfølge sin skuespillerkarriere.

Filmografi

Referencer

Eksterne henvisninger 
 

Skuespillere fra New York
Sangere fra USA
Personer fra Buffalo
Sergio Henao

Sergio Luis Henao Montoya er en colombiansk cykelrytter. Han er født i den colombianske by Rionegro. Han er en udpræget bjergrytter.

Karriere

Tidlig karriere 
Op gennem sidste halvdel af nullerne kørte Henao på forskellige Continental Teams uden nævneværdige resultater, før han i 2009 vandt sine første professionelle sejre i mindre løb. I 2010 vandt to etaper, pointkonkurrencen og det samlede klassement i Vuelta a Colombia. I 2011 vandt han prologen og femte etape af Tour of Utah, og året efter fortsatte han sin karriere på Team Sky.

Tiden på Team Sky 
Han sluttede på en niendeplads i sin første Grand Tour, Giro d'Italia, hvilket rakte til en andenplads i ungdomsklassmentet efter holdkammeraten Rigoberto Urán. I 2013 vandt han 3. etape af Baskerlandet Rundt, et løb han sluttede på en samlet tredjeplads. Herudover hentede han pæne placeringer med en sjetteplads i Amstel Gold Race og en andenplads i La Flèche Wallonne foran landsmanden Carlos Betancur.

Kilder

Eksterne henvisninger 

 Henao på Feltet.dk

Mandlige cykelryttere fra Colombia
Cykelryttere ved sommer-OL 2012
Cykelryttere ved sommer-OL 2016
Deltagere for Colombia ved sommer-OL 2012
Deltagere for Colombia ved sommer-OL 2016
Ryesgade

Ryesgade findes flere steder:

 Ryesgade (Aarhus)
 Ryesgade (København)
Cassandra Ainsworth

Cassandra "Cassie" Ainsworth er en fiktiv karakter fra den engelske tv-serie Skins, der handler om en flok unge fra Bristol, England. Cassie Ainsworth portrætteres af Hannah Murray.

Cassie er dejlige og drømmende, men hun bor i en grusom verden. Hun lider af anoreksi og hemmeligt forelsket Sid, som dog ikke gengiver sin kærlighed til hende.

Eksterne henvisninger 
 

Skins
Tv-seriefigurer
Fiktive personer fra England
Tonni The Man

Tonni the Man er en fiktiv person, der blev spillet  af Simon Toftgaard Jespersen. Tonni var konferencier på Grøn Koncert fra 2010 til 2013, hvor han og komikeren Jacob Haugaard præsenterede kunstnerne på Grøn Scene. I 2013 ophørte  Simon af Tonni-karakteren og Simon Toftgaard Jespersen har siden været konferencier under eget navn

Tonni blev opfundet af Rasmus Dissing Nielsen og Simon Toftgaard Jespersen, som et led i Muskelsvindfondens kampagne "Plads til Forskelle", hvor han som frontfigur skulle nedbryde fordomme over for folk med handicap.

Eksterne henvisninger 

Tonni the Mans egen hjemmeside
Grøn Koncerts hjemmeside
Muskelsvindfondens hjemmeside

Fiktive personer
De ni sataniske dødssynder

De ni sataniske dødssynder (også kaldt De Ni Sataniske Synder) benyttes af bestemte grene af satanismen som f.eks. ateistisk satanisme og i LaVeyisme. Selvom Church of Satan tilskynder individualitet og tilfredsstillelse af begær, betyder det ikke, at alle handlinger er acceptable. De ni sataniske dødssynder udgivet af Anton LaVey i 1987, beskriver ni karakteristika satanister målrettet bør undgå.

Fortolkning 
1. Dumhed Med dumhed kommer man ikke langt. Satanister bør stræbe efter at holde sig informeret og til ikke at lade sig narre af andre, der forsøger at manipulere og bruge dem.

2. Indbildskhed Det at være stolt af ens præstationer er opmuntret i satanisme. Dog bør man kun tage æren for ens egne resultater. Tomme påstande fører til synd nr. 4: Selvbedrag.

3. Solipsisme Satanister bruger dette udtryk, til at henvise til den formodning mange automatisk gør sig, når man f.eks. kommunikerer med andre; at andre mennesker tænker, handler og har de samme ønsker som en selv. Det er vigtigt at huske, at alle er en person med sine egne individuelle mål og planer. Man kan ikke forvente nogen behandler dig som du som behandler vedkommende. I stedet opfordres satanister til at behandle folk, som de behandler dig. Man bør altid beskæftige sig med realiteterne snarere end forventningerne. (Se også machiavellisme.)

4. Selvbedrag Satanister beskæftige sig med verdenen som den er. At overbevise sig selv om usandheder fordi de er mere passer en bedre, er ikke mindre problematisk end det at lade en anden narre sig.

5. Flokmentalitet I visse kredse tilskyndes det folk til at gå med strømmen og tro og gøre ting, blot fordi det er normen. Satanister forsøger at undgå en sådan adfærd og følger kun flokken hvis det giver logisk mening og passer deres egne behov.

6. Mangel på perspektiv Være opmærksom på både de store og små billeder, bevar altid overblikket og sørg for at holde øje med, hvor du passer ind i det store billede.

7. Rettroenhed Der genbruges konstant gamle ideer, som får en ny "pakning" så de ser ud som nye, originale ideer. Man skal ikke lade sig narre.

8. Kontraproduktiv stolthed Man bør aldrig være flov over egne resultater. Men hvis stoltheden er kommet i vejen for at få ting udført, skal man sætte den til side, indtil stoltheden bliver konstruktiv.

9. Mangel på æstetik Skønhed og balance er to ting satanister stræber efter. Dette er måske især tilfældet i den magiske praksis, men kan også udvides til resten af ens liv. Undgå at gå efter hvad samfundet dikterer er smukt og lær at identificere ægte skønhed, hvorvidt andre anerkender den.

Kritik af de ni sataniske dødssynder

De ni sataniske dødssynder

Se også 
 Satans bibel skrevet af Anton LaVey
 De Ni Sataniske Erklæringer
 De elleve sataniske jordiske regler
 De syv dødssynder (fra kristendom)

Referencer

Eksterne henvisninger 
 Ofte stillede spørgsmål  om satanisme
 Satanisk Forum 

Satanisme
John Kousgård Sørensen

John Kousgård Sørensen (født 6. december 1925 i København, død 10. januar 1999) var en dansk filolog, stednavneforsker og professor i dansk sprog ved Københavns Universitet 1969-1994.

Kousgård Sørensens første faglige artikel, der handlede om Thomas Kingos privatortografi, blev bragt i Sprog og Kultur nr. 17 i 1949. Hans sidste foredrag handlede om etymologi i teori og praksis og blev bragt (posthumt) som artikel i Danske Studier i 1999.

Gennem hele sit liv skrev Kousgård Sørensen først og fremmest om danske stednavne. Blandt hans vigtigste faglige indsats kan nævnes "Danske bebyggelsesnavne på -sted" fra 1958, to indføringer i stednavneforskning: Stednavneforskning 1 fra 1972 og Stednavneforskning 2 fra 1979, Patronymer i Danmark, 1-2 udgivet hhv. 1984 og 1997 samt Danske sø- og ånavne, 1-8 udgivet 1968-1996. Af andre stednavneværker må nævnes udgivelsen af bebyggelsesstednavne i Odense Amt og Svendborg Amt.

Æresbevisninger 
Kousgård Sørensen var medlem af bl.a. Det Kgl. Danske Videnskabernes Selskab og æresdoktor ved Uppsala Universitet.

Forfatterskab 

 John Kousgård Sørensen: Danske bebyggelsesnavne på -sted; 1958; 
 John Kousgård Sørensen (red.): Danske sø- og ånavne 1; 1968; 
 Danmarks Stednavne nr. 13: Svendborg Amts Bebyggelsesnavne, ved J. Kousgård Sørensen, 1969; 
 Danmarks Stednavne nr. 14: Odense Amts Bebyggelsesnavne, ved J. Kousgård Sørensen, 1969; 
 John Kousgård Sørensen: Stednavneforskning 1; 1972; 
 John Kousgård Sørensen (red.): Danske sø- og ånavne 2; 1973; 
 John Kousgård Sørensen: Festskrift til Kristian Hald; 1974; 
 John Kousgård Sørensen (red.): Danske sø- og ånavne 3; 1978; 
 John Kousgård Sørensen (red.): Stednavneforskning 2; 1979; 
 John Kousgård Sørensen (red.): Danske sø- og ånavne 4; 1981; 
 John Kousgård Sørensen: Danske sø- og ånavne 5; 1984; 
 John Kousgård Sørensen: Danske sø- og ånavne 6; 1987; 
 John Kousgård Sørensen: Danske sø- og ånavne 7; 1989; 
 John Kousgård Sørensen (red.): Danske sø- og ånavne 8; 1996; 
 John Kousgård Sørensen: "Etymologi - teori og praksis" (Danske Studier 1999; s. 5-15)

På internettet 
 John Kousgård Sørensen: "Stednavnene og bebyggelserne, ældre?, samtidige?, yngre?" (Fortid og Nutid, 1981-1982; s. 91-96)

Eksterne henvisninger 
 

Filologer fra Danmark
Personer fra København
Faglitterære forfattere fra Danmark
Personer i Kraks Blå Bog (afdøde)
Danskere i 1900-tallet
Æresdoktorer
Medlemmer af Videnskabernes Selskab
Paul Petter Waldenström

Paul Petter Waldenström (20. juli 1838 i Luleå - 14. juli 1917) var en svensk teolog, frikirkemand og politiker.

1864 blev han præst, samme år lektor i Umeå og 1874 lektor i teologi, græsk og hebraisk i Gefle. 1905 fik han sin afsked med pension. Waldenström kom tidlig ind i stærke, religiøse brydninger, var en stund påvirket af Rosenius, men brød sig så selv en bane. 1872 fremsatte han en subjektiv forsoningslære, som vakte megen modstand og gav anledning til store stridigheder. Den nyevangeliske, frikirkelige retning i Sverige sluttede sig gennemgående til Waldenströms anskuelser, og efterhånden blev han dragen bort fra statskirken, således at han til sidst 1882 nedlagde sit præsteembede.

Oprindelig tog Waldenström ivrig del i Evangeliska Fosterlandsstiftelsens arbejde, men også her kom det til en udskillelse 1878, idet Waldenströms parti trådte ud og dannede Svenska Missionsförbundet, inden for hvilket Waldenström kom til at spille en fremtrædende rolle, også som prædikant. Missionsförbundet var en sammenslutning af lokale foreninger, hvis medlemmer ikke trådte ud af statskirken, men selv uddelte nadveren og øvede kirketugt. Hans kirkelige og teologiske anskuelser vandt indgang også uden for Sveriges grænser, navnlig i de nordamerikanske fristater, som han 1889 aflagde et længere besøg.
 
1884—1905 havde Waldenström sæde i rigsdagen. I denne stilling har han arbejdet for frikirkelige love, for indførelse af fakultativt borgerligt ægteskab, for afholdssagen, for skolevæsenet og for forsvarssagen. Waldenström har været en meget frugtbar forfatter. En mængde større og mindre værker, avisartikler og tidsskriftafhandlinger foreligger fra hans hånd, og han førte sine meninger frem med stor djærvhed og energi. Blandt hans skrifter kan nævnes Andliga sånger (1872), Predikningar (1876), Guds eviga frälsningsråd (1891) og en oversættelse af det nye Testamente med anmærkninger (1883 ff.).

Kilder 

 

Teologer fra Sverige
Politikere fra Sverige
Faglitterære forfattere fra Sverige
Digtere fra Sverige
Salmedigtere fra Sverige
Svenskere i 1800-tallet
Svenskere i 1900-tallet
Salmonsens
Personer fra Luleå
Smutter

 
Smutter (Troglodytidae) er en familie af små eller mellemstore spurvefugle, der er inddelt i 19 slægter med i alt 84 forskellige arter. De findes alle i Amerika, bortset fra gærdesmutte, der er udbredt i Eurasien.

Smutterne har en tyk og blød fjerdragt med en kort hale og korte vinger. Næbbet er smalt og spidst, og er sammentrykt fra siden. Kløerne er kraftige. De to køn er næsten ens og ungfuglene ligner de voksne.

Slægter 
Nogle af de 19 slægter i familien smutter er:
 Thryomanes, 1 art, gråbrun gærdesmutte
 Troglodytes, 12 arter, fx gærdesmutte
 Pheugopedius, 12 arter, fx pletbrystet smutte
 Cistothorus, 4 arter, fx sivsmutte
 Campylorhynchus, 15 arter, fx kaktussmutte
 Cantorchilus, 10 arter, fx kanelsmutte
 Thryothorus, 1 art, carolinasmutte

Billeder

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1961.
 Gill, F & D Donsker (Eds). 2015. IOC World Bird List (v 5.1). .
 Danske navne på alverdens FUGLE Arkiveret version fra juli 2013.
H.V. Clausen

Hans Victor Clausen (14. januar 1861 i Odense - 7. oktober 1937 i København) var en dansk historiker.

Karriere 
Hans forældre var farver og klædefabrikant Niels Julius Victor Clausen (1836-99) og Caroline Nielsen (1834-1919). Han blev student 1878 fra Odense Katedralskole, tog 1885 magisterkonferens i historie og kom 1887 til Frederiksberg Gymnasium, hvor han virkede fra 1916 som overlærer, fra 1919 som lektor, indtil han 1926 tog sin afsked. 1925 blev han Kommandør af 2. grad af Dannebrogordenen.

Han er begravet på Vestre Kirkegård.

"Studier over Danmarks Oldtidsbebyggelse" 
I 1916 skrev han afhandlingen "Studier over Danmarks Oldtidsbebyggelse" i Aarbøger for nordisk Oldkyndighed, hvor han på grundlag af det ældste stednavnsmateriale forsøgte at tegne et billede af landets bebyggelse (bygder) i folkevandringstiden og senere. Selvom flere af hans hypoteser har vist sig ikke at være holdbare, har dette værk inspireret forskningen helt op til nutiden.

Indsats for Sønderjylland 

Størst betydning fik han ved sin indsats i det sønderjyske spørgsmål. Sammen med historikeren Johan Ottosen stiftede han 1887 foreningen "4 S" inden for Studentersamfundet som et modstykke til den tilsvarende forening inden for Studenterforeningen "To Løver". 1888 udsendte han et sprogkort, som han senere ud fra sit kendskab til Mellemslesvig forsvarede mod tyske angreb i afhandlingen "Folkesproget i Sønderjylland" i Sønderjyske Aarbøger 1892, og i 1890 udgav han en i sin tid kendt rejsehåndbog for Sønderjylland. Endelig gav han i den store afhandling "Nordslesvig 1863-93" i Sønderjyske Aarbøger 1894 en detaljeret oversigt over den nationale forskydning af ejendomsforholdene på landet bygget på et under hånden indsamlet mægtigt statistisk materiale, der siden opbevares i Rigsarkivet og kom til at spille en betydelig rolle i grænsestriden. Han kortlagde her den grænse mellem dansk og tysk, der i det store og hele skulle blive den endelige, kendt som "Clausenlinjen". Kortet blev i 1901 bragt i Haandbog i det nordslesvigske Spørgsmaals Historie, hvor han beskrev hvorledes, linjen faldt sammen både med de naturlige skel og med sindelaget. Skønt han i 1918 tillige havde markeret den sydligste grænse, som han fandt "forsvarlig" - en forløber for "2. zone" (undtagen Flensborg), blev han dog stærkt angrebet, ikke mindst fordi Flensborg ikke var medtaget. Angrebene tiltog, da regeringen 1919 sendte ham til Paris som sagkyndig rådgiver for den danske gesandt under fredsforhandlingerne. Afstemningen i 1920 gav hans bedømmelse medhold, og han modsatte sig den under forhandlingerne foreslåede "3. zone" (befolkningen i Sydslesvig fik aldrig lov til at stemme).

Forfatterskab 

 "Studier over Danmarks Oldtidsbebyggelse" (Aarbøger for nordisk Oldkyndighed 1916)
 "Kong Hugleik" (Danske Studier 1918; s. 137-149)

Eksterne henvisninger 
 
 Kraks Blå Bog 1910, s. 87

Historikere fra Danmark
Personer i Kraks Blå Bog (afdøde)
Personer i Dansk Biografisk Leksikon
Lærere fra Danmark
Kommandører af Dannebrog
Faglitterære forfattere fra Danmark
Personer fra Odense
Danskere i 1800-tallet
Danskere i 1900-tallet
Topografer fra Danmark
Studenter fra Odense Katedralskole
West Lafayette (Indiana)

West Lafayette er en by (city) i Tippecanoe County i delstaten Indiana, USA. Byen ligger ca. 105 km nordvest for delstatshovedstaden Indianapolis og 182 km sydøst for Chicago.

West Lafayette grænser op til Wabash River mod øst og syd. På den anden bred af floden ligger søsterbyen Lafayette. Hovedparten af West Lafayette ligger i Wabash Township, mens en lille del ligger i Tippecanoe Township. Arealet var i 2010 19,76 km2, hvoraf 19,742 var land og 0,03 km2 vand. Siden er arealet øget ved at West Lafayette har annekteret yderligere områder.

West Lafayette er hjemsted for Purdue University.

Referencer

Eksternt link 
 State & County QuickFacts , US Census Bureau.

Byer i Indiana
Elisabeth af Belgien

Kronprinsesse Elisabeth af Belgien, hertuginde af Brabant (; ; født 25. oktober 2001 i Anderlecht i Bruxelles i Belgien) er en belgisk prinsesse, der er tronfølger til den belgiske trone.

Hun er det ældste barn af Kong Philippe og Dronning Mathilde af Belgien. Parret har yderligere en datter og to sønner. Efter en revision af tronfølgeloven i 1991 er der lige adgang for begge køn til tronen. Elisabeth arver tronen fra sin far og bliver den første regerende dronning i Belgien. Som tronfølger har hun båret titlen Hertuginde af Brabant, siden hendes far blev konge den 21. juli 2013.

Titler, prædikater og æresbevisninger 
 25. oktober 2001 – 21. juli 2013: Hendes kongelige højhed Prinsesse Elisabeth af Belgien
 21. juli 2013 – nu: Hendes kongelige højhed Hertuginden af Brabant

Hæder 
: Storkors af Leopold I-ordenen (25. oktober 2019)

Referencer

Eksterne links 

 Prinsesse Elisabeth  på Det Belgiske Kongehus' officielle hjemmeside  

Prinsesser af Belgien
Huset Sachsen-Coburg-Gotha
Tronfølgere
Abdul Halim af Kedah

Sultan Almu'tasimu Billahi Muhibbuddin Tuanku Alhaj Abdul Halim Mu'adzam Shah Ibni Almarhum Sultan Badlishah (Knight Grand Cross of the Order of the Bath og KStJ) (født 28. november 1927, død 11. september 2017) var den femte og den fjortende Yang di-Pertuan Agong (groft sagt svarende til en konge) af Malaysia fra den 21. september 1970 til den 20. september 1975 og igen fra den 13. december 2011 til den 12. december 2016.

Ældste konge af Malaysia 
Abdul Halim af Kedah er den eneste, der er blevet valgt til konge af Malaysia to gange. Da han blev valgt for anden gang i 2011 var han den ældste, der nogensinde er blevet valgt til konge af Malaysia.

Sultan af Kedah i over 55 år 
I 1958 døde hans far Badlishah af Kedah (26. sultan i 1943 – 1958) og Abdul Halim blev den 27. sultan af Kedah.

I juli 2013 havde Abdul Halim regeret i 55 år. Der er kun tre sultaner, der har regeret over Kedah i længere tid. Det er Abdul Halims farfar Abdul Hamid Halim af Kedah, der regerede i 62 år (1881–1943). Desuden har Sultan Muhammad Jiwa Zainal Adilin II regeret i 68 år (1710–1778), mens Sultan Mudzaffar Shah III regerede i 56 år (1546–1602). Endelig regerede Sultan Ibrahim Shah i 52 år (1321– 1373).

Referencer 

Regenter af Malaysia
Muslimske monarker
Nuværende statsoverhoveder
Sultaner
Mizan Zainal Abidin af Terengganu

Sultan Tuanku Mizan Zainal Abidin eller Duli Yang Maha Mulia Al Wathiqu Billah, Al-Sultan Mizan Zainal Abidin Ibni Almarhum Al-Sultan Mahmud Al-Muktafi Billah Shah Al-Haj (født 22. januar 1962) er den trettende Yang di-Pertuan Agong (groft sagt svarende til en konge (valgkonge)) af Malaysia. Han regerede fra den 13. december 2006 og til den 13. december 2011.

Hans farfar Ismail Nasiruddin af Terengganu (1906 – 1979) havde været valgkonge af Malaysia i 1965 - 1970.

Sultan af Terengganu 
I 1998 døde hans far Mahmud af Terengganu (16. Sultan af Terengganu i 1979 – 1998), og Mizan Zainal Abidin blev den 17. sultan af Terengganu.

 

Regenter af Malaysia
Peter de Svanenskiold

Peder "Peter" de Svanenskiold (13. januar 1764 eller 1765 på Svanholm – 17. februar 1829 på Farumgård) var en dansk godsejer og hofjægermester, far til N.E.E. de Svanenskjold og Morten de Svanenskiold.

Han var søn af Niels de Svanenskiold og hustru Johanne Neergaard og købte 1801 Svanholm af sin mor for 200.000 rigsdaler. Svanholm gik derefter – som den sidste herregård i Danmark – over til kobbelbrug i stedet for det gamle trevangsbrug. Svanholm og Orebjerg blev solgt 1805 til grev Preben Bille-Brahe. Svanenskiold købte 1806 Farumgård, som han ejede til sin død.

Han blev gift 1786 med Regine Dorothea Cathrine Qvistgaard (19. september 1766 på Gerdrup - 17. maj 1827 på Farumgård), datter af Morten Qvistgaard.

Han er begravet på Farum Kirkegård.

Kilder 
 Slægtsside 
 Svanholm på Roskildehistorie.dk

Peter
Godsejere fra Danmark
Hofjægermestre fra Danmark
Danskere i 1700-tallet
Danskere i 1800-tallet